حاجي زین العابدین ايکي دفعه ائولنميشدير. بيرينجي حيات يولداشي اؤز عميسي قيزي زينب خانيم ايدي. زينب خانيمدان اونون ايکي اوغلو، بير قيزي اولموشدور. اوغلانلاري: ايسماعيل، صادق و قيزي خانيم. ايکينجي حيات يولداشي مشهور گئنئرال لئيتئنانت بالاکيشي بيگ عربلينسکي‌نین قيزي سونا خانيم ايدي. عربلينسکي‌نین ايکي قيزيندان بؤيوگو حاجي‌نین اوغلو ايسماعيلين حيات يولداشي ايدي. حاجي اوغلوگيلده اولارکن بالاکيشي بيگ عربلينسکي‌نین کيچيک قيزي سوناني گؤروب، بَينميش و اونونلا ائولنميشدير. يعني حاجي اؤز اوغلو ايله باجاناق ايدي. سونا خانيم 16 ياشيندا ايکن 73 ياشلي تاغی‌یئوه اره وئريلميشدي. بالاکيشي بيگ تاغی‌یئوين مولکونه اورتاق اولماق اۆچون کيچيک قيزيني حاجي‌يا وئرميشدي. سونا خانيمدان تاغی‌یئوين اوچ قيزي و ايکي اوغلو اولموشدور. قيزلاري: ليلا،سارا و ثريا. اوغلانلاري محمد و ايلياس. محمد "Dikaya diviziya"-‌نین ظابيطي اولارکن اؤزونو اؤلدورموش، ايلياس ايسه خسته‌ليگه توتولاراق اؤلموشدور.